Ապահովագրության մասնագետների կանխատեսումների համաձայն, բժշկական ապահովագրության վնասաբերության գործակիցն սպասվում է`90%, ինչը սոցիալական փաթեթի ներդրման առաջին փուլի համար համարվում է նորմալ ցուցանիշ: Այդ մակարդակը տարեցտարի կարող է աննշան տատանվել, իսկ ՊԲԱ լայնամասշտաբ ներդրման դեպքում այն կկայունանա որոշակի մակարդակում, որից հետո կսկսի աստիճանաբար իջնել`80-85%, գտնում են շուկայի փորձագետները: Նրանք գտնում են, որ 2-3 տարին բավարար է ՊԲԱ տնտեսապես արդյունավետ մոդելի ստեղծման համար: Նրանց կարծիքով, Հայաստանում ներդրվող ՊԲԱ մոդելը, հիմնականում ապահովադիրների համար է, և կոչված է ապահովել ոչ միայն վնասների կարգավորման լավագույն որակ, այլ նաև օպտիմալ սակագներ: